b'\n_START_ARTICLE_\nAntimonitas\n_START_PARAGRAPH_\nAntimonitas, arba stibnitas \xe2\x80\x93 sulfid\xc5\xb3 klas\xc4\x97s mineralas; jo chemin\xc4\x97 formul\xc4\x97 \xe2\x80\x93 Sb\xe2\x82\x82S\xe2\x82\x83. \xc5\xa0\xc4\xaf mineral\xc4\x85 sudaro 71,38\xc2\xa0% Sb ir 28,62\xc2\xa0% S (mas\xc4\x97s procentais), taip pat yra arseno, bismuto, \xc5\xa1vino, gele\xc5\xbeies, vario, aukso ir sidabro priemai\xc5\xa1\xc5\xb3. Antimonitas yra pagrindinis mineralas, i\xc5\xa1 kurio i\xc5\xa1gaunamas stibis.\n_START_SECTION_\nSavyb\xc4\x97s\n_START_PARAGRAPH_\nAntimonitas kristalizuojasi b\xc5\xabdamas rombin\xc4\x97s singonijos. Kristalai b\xc5\xabna prizm\xc4\x97s arba adatos formos su vertikaliais grioveliais palei kra\xc5\xa1tus. Spalva\xc2\xa0\xe2\x80\x93 \xc5\xa1vino pilka, turi tvirt\xc4\x85 metalin\xc4\xaf blizges\xc4\xaf. Kietumas yra 2-2,5 pagal Moso skal\xc4\x99, tankis \xe2\x80\x93 4,5-4,6 g/cm\xc2\xb3.'